আশ্চর্যে্যর ব্যাপার সকালে মর্নিং ওয়াকের বন্ধুরা পর্য্যন্ত ব্যাপারটায় কোন গুরুত্ব দিল না। উল্টে পরেশবাবুর হাঁড়িপানা মুখ দেখে উপদেশের কি বন্যা! ‘হ্যাঁ হে, ভোরের তাজা বাতাসে শুধু শরীর ফিট রেখে কী করবেটা কি? মনে যে প্যাঁচ মেরে রয়েছো, বলি, শরীর আর মন কি আলাদা?‘ বিপিনবাবুর কথার খেই ধরে যোগেন মিত্তির বললেন,‘তোমার সব ব্যাপারে বাড়াবাড়ি। সে বিদেশিনী। তাদের ধাতটাই আলাদা। আর চেয়েছে তো তোমারই কাছে বাপু!’ নাঃ, এদের বক্ বক্ অসহ্য। মনে মনে বিরক্ত হন পরেশবাবু।